Բոլեսլավ Պրուս

Բոլեսլավ Պրուս (, իսկական անունը՝ Ալեքսանդր Գլովացկի, [Aleksander Głowacki], ), լեհ գրող, 1863-1864 թվականների Լեհական ապստամբության մասնակից։

Կենսագրություն 
1866-1868 թվականներին սովորել է Վարշավայի գլխավոր դպրոցի ֆիզմաթ ֆակուլտետում։

Տպագրվել է 1872 թվականից։ Աշխատակցել է Վարշավայի թերթերին (1874-1903)։ Առաջին պատմվածքները զուտ երգիծական բնույթ են կրել, սակայն 1870-ական թվականների կեսերից Պրուսին առաջ է քաշել հասարակական մեծ խնդիրներ («Պալատ և խրճիթ»)։ 1880-ական թվականներին դիմել է սոցիալական նովելին («Միխալկո», 1880, «Անելկա», 1880, «Անտեկ, 1881)։ Ճանաչում են գտել մանուկների համար գրած նրա պատմվածքները («Որբի բախտը», 1876)։

Պրուսը ստեղծել է սոցիալ-հոգեբանական վեպի նոր ձև («Տիկնիկ», 1887-89, կինոնկար՝ 1968, հայկական հրատարակչական, գիրք 1-2, 1975-1977)։ Պրուսին են պատկանում նաև «Ազատագրված կանայք» (1891-93) և «Փարավոն» (1895-96, կինոնկար՝ 1966, հայկական հրատարակչական 1962) վեպերը։

Ստեղծագործությունները հայերեն 
 «Մանկութեանս մեղքերը», թարգմ.՝ Ս. Հաժեան, Թիֆլիս, Մամուլ, 1913, 125 էջ։
 «Փարավոն», թարգմ․ ռուս․՝ Հ․ Հարությունյան, Երևան, Հայպետհրատ, 1962, 686 էջ։
 «Տիկնիկ», թարգմ. ռուս․` Դորա Եսայան, գիրք 1, Երևան, Հայաստան, 1975, 576 էջ, գիրք 2, Երևան, Սովետական գրող, 1977, 544 էջ։
 «Անիծված երջանկություն» (վիպակ, պատմվածքներ), լեհ․ թարգմ.՝ Ֆարիդ Գրիգորյան, Երևան, Սովետական գրող, 1987, 279 էջ։

Ծանոթագրություններ 

Լեհ գրողներ
Գրական կեղծանուններով հայտնի հեղինակներ
Լեհ արձակագիրներ
Լեհ փիլիսոփաներ
Լեհ լրագրողներ
Վարշավայի համալսարանի շրջանավարտներ
20-րդ դարի պատմվածքագիրներ
Լեհ հրապարակախոսներ
Լեհ պատմաբաններ